Polițiștii au luat urma unor persoane care în perioada aprilie-mai 2024 au furat mai multe catalizatoare auto și baterii ale mașinilor parcare în Ploiești. În această cauză, mascații au descins la trei adrese din Boldești Scăeni și Ploieștiori.
Din cercetări, a reieșit faptul că, în perioada aprilie-mai a.c, persoanele bănuite de comiterea faptelor ar fi sustras mai multe componente exterioare auto, respectiv catalizatoare și acumulatori auto.
Prejudiciul cauzat este de aproximativ 6.000 de lei.
Trei persoane vor fi conduse la sediul unității de poliție.
Suportul de specialitate a fost asigurat de Direcția Operațiuni Speciale din cadrul Poliției Române.
Acțiunile au beneficiat de sprijinul jandarmilor din cadrul Grupării de Jandarmi Mobilă „Matei Basarab” Ploiești.